Juhani Nuotto

Juho Arvid (Juhani) Nuotto (aiemmin Nygrén; 7. elokuuta 1914 Ilomantsi – 27. toukokuuta 2002 HelsinkiAaltonen, Mirkku: Oppikoulun opettaja teki Kivi-juhlien Eskosta lyyrisen – apulaisrehtori Juhani Nuotto. (Maksullinen artikkeli.) Helsingin Sanomat 16.6.2002. Viitattu 6.7.2018.) oli suomalainen opettaja, lausuntataiteilija, näyttelijä ja taidemaalari. 

Nuoton vanhemmat olivat Johan Vilhelm Nygrén ja Anna Liisa Kärkkäinen ja puoliso Ruth Weckström. Nuotto oli koulutukseltaan filosofian maisteri. Hän työskenteli pitkään äidinkielen opettajana Helsingin Lauttasaaren yhteiskoulussa ja oli myös apulaisrehtorina. Nuotto esiintyi usein Nurmijärven Kivi-juhlilla Nummisuutarin Eskona, alkaen ensimmäisistä juhlista vuonna 1953. Hän tutki lisäksi Stenvallien suvun historiaa. Kuvataiteilijaksi Nuotto alkoi vasta varttuneella iällä, hän harjoitti taideopintoja 1980-luvun alussa ja hänen teoksiaan oli ensimmäisen kerran esillä vuonna 1982. Enimmäkseen Nuotto maalasi akvarelleja. Lausuntaa hän sen sijaan opiskeli Helsingin yliopistossa jo 1940-luvulla, samoin kuin suoritti teatterikursseja Sääksmäellä. Nuotto sai Aleksis Kiven Seuran myöntämän Eskon puumerkki -palkinnon vuonna 2000.

Nuotto osallistui talvi- ja jatkosotaan ja haavoittui kahdesti. Omasta elämästään Nuotto julkaisi elämäkerran Tuulten kasvatti (2000).

 Lähteet 

Kirjallisuutta
 Lonka, Irma 2000. Juhani Nuotto piirsi Eskon puumerkkinsä Suomen kirjallisuuteen. Virke: Äidinkielenopettajain liiton jäsenlehti, nro 5, s. 30–32.

Luokka:Suomalaiset opettajat
Luokka:Suomalaiset taidemaalarit
Luokka:Suomalaiset lausujat
Luokka:Suomalaiset näyttelijät
Luokka:Suomalaiset kirjailijat
Luokka:Vuonna 1925 syntyneet
Luokka:Vuonna 2002 kuolleet